སྤྱིར་འཛམ་གླིང་གི་ཚིག་མཛོད་རིག་པའི་འཕེལ་རིམ་ལ་བལྟས་ན།ཤེས་བྱ་ཀུན་འདུས་སམ་དབྱིན་སྐད་ཀྱི་འཁོད་པ་ལྟར་ཕྱི་ལོའི་གོང་གི་༢༣༠༠ཙམ་ནས་བཟོས་པའི་རྡོ་བརྐོས་ཚིག་མཛོད་སྐད་གཉིས་ཤན་སྦྱར་མ་སོས་རི་ཡ་ནས་ཐོན་ཡོད་པ་དང་།དུས་རབས་བཞི་པའི་ནང་བསྒྲིགས་པའི་ལེགས་སྦྱར་ཀྱི་ཚིག་མཛོད་ཨམྲཀོཥ་འམ་འཆི་མེད་མཛོད་གཉིས་རྩོད་མེད་ཡོངས་གྲགས་ཡིན་པ་ལས།ཕྱི་ལོའི་གོང་གི་བརྒྱ་ཕྲག་གསུམ་པར་རྒྱ་སྐད་ནང་བྲིས་པའི་ཚིག་མཛོད་ཡིན་མིན་གྱི་རྩོད་གཞི་ཆགས་ཡོད་ལ།ཕྱི་ལོའི་དུས་རབས་བདུན་པའི་ནང་བྲིས་པའི་ཉི་ཧོང་གི་ཡང་ལག་སོན་བྱུང་མེད་ཅིང་།ཡོ་རོབ་དུ་དབྱིན་ཇི་དང་།ལ་ཊེན།ཧྥ་རན་སི་སོགས་སྐད་ཡིག་སྣ་མང་ཅན་གྱི་ཚིག་མཛོད་ཕྱི་ལོ་༡༢༢༠ནང་ཙམ་ལས་བྱུང་མེད་ལ།དབྱིན་ཇི་ཚིག་མཛོད་ཐོག་མ་ནི་ཕྱི་ལོ་༡༦༠༤ལ་བྱུང་བ་ཡིན་པས།རྩོད་མེད་ཚིག་མཛོད་ཀྱི་ཚད་གཞི་ལོངས་ཤིང་དངོས་ཡོད་ཚིག་མཛོད་འཛམ་གླིང་གི་ཚིག་མཛོད་སྔ་ཤོས་གསུམ་པ་དེ་རང་རེ་བོད་ཀྱི་ལོ་པཎ་སྐུ་དྲིན་ཅན་ཚོས་བསྒྲིགས་ཡོད།